CELEX: 32019D1330
Language: sl
Date: 2019-08-05 00:00:00
Title: Sklep Evropskega sveta (EU) 2019/1330 z dne 5. avgusta 2019 o imenovanju visokega predstavnika Unije za zunanje zadeve in varnostno politiko

7.8.2019   
               
               
                  SL
               
               
                  Uradni list Evropske unije
               
               
                  L 207/36
               
            
         SKLEP EVROPSKEGA SVETA (EU) 2019/1330
         z dne 5. avgusta 2019
         o imenovanju visokega predstavnika Unije za zunanje zadeve in varnostno politiko
         EVROPSKI SVET JE –
         ob upoštevanju Pogodbe o Evropski uniji in zlasti člena 18(1) Pogodbe,
         ob upoštevanju naslednjega:
         
                     (1)
                  
                  
                     S Sklepom Evropskega sveta 2014/639/EU (1) je bila imenovana visoka predstavnica Unije za zunanje zadeve in varnostno politiko z mandatom do 31. oktobra 2019.
                  
               
                     (2)
                  
                  
                     Treba bi bilo imenovati visokega predstavnika Unije za zunanje zadeve in varnostno politiko za obdobje od konca mandata sedanje Komisije do 31. oktobra 2024.
                  
               
                     (3)
                  
                  
                     Novoizvoljena predsednica je v pismu z dne 26. julija 2019 dala soglasje k imenovanju Josepa BORRELLA FONTELLESA za visokega predstavnika Unije za zunanje zadeve in varnostno politiko.
                  
               
                     (4)
                  
                  
                     V skladu s tretjim pododstavkom člena 17(7) Pogodbe o Evropski uniji predsednika, visokega predstavnika Unije za zunanje zadeve in varnostno politiko in druge člane Komisije kot kolegij z glasovanjem potrdi Evropski parlament –
                  
               SPREJEL NASLEDNJI SKLEP:
         
            Člen 1
            Josep BORRELL FONTELLES se imenuje za visokega predstavnika Unije za zunanje zadeve in varnostno politiko za obdobje od konca mandata sedanje Komisije do 31. oktobra 2024.
         
         
            Člen 2
            Predsednik Evropskega sveta uradno obvesti Josepa BORRELLA FONTELLESA o tem sklepu.
            Ta sklep začne učinkovati na dan uradnega obvestila.
         
         
            Člen 3
            Ta sklep se objavi v Uradnem listu Evropske unije.
         
         
            V Bruslju, 5. avgusta 2019
            
               
                  Za Evropski svet
               
               
                  Predsednik
               
               D. TUSK
            
         
         
            (1)  Sklep Evropskega sveta 2014/639/EU z dne 30. avgusta 2014 o imenovanju visokega predstavnika Unije za zunanje zadeve in varnostno politiko (UL L 262, 2.9.2014, str. 6).